62021TJ0715_INF
2025 m. liepos 2 d. Bendrojo Teismo (septintoji išplėstinė kolegija) sprendimas
Cellnex Telecom ir Retevisión I / Komisija
(Byla T‑715/21)
„Valstybės pagalba – Skaitmeninė televizija – Pagalba skaitmeninės antžeminės televizijos technologijai diegti atokiose ir mažiau urbanizuotose vietovėse (išskyrus Kastiliją-La Mančą) – Sprendimas, kuriuo pagalba pripažinta neteisėta ir nesuderinama su vidaus rinka – Sprendimas pradėti oficialią tyrimo procedūrą – Reglamento (ES) 2015/1589 6 straipsnio 1 dalis – Suinteresuotų asmenų procesinės teisės – Teisė į gynybą – Atrankumas – Įrodinėjimo pareiga“
1.
Ieškinys dėl panaikinimo – Pagrindai – Pagrindai, kuriais valstybės pagalbos srityje galima remtis Komisijos sprendimo atžvilgiu – Pagrindai, kuriais remiasi suinteresuotosios šalys, ginčydamos sprendimą, kuriuo pagalba pripažinta neteisėta ir nesuderinama ir nurodyta ją grąžinti – Pastabos dėl sprendimo pradėti oficialią tyrimo procedūrą – Priimtinumas
(SESV 108 straipsnio 2 dalis ir 263 straipsnis)
(žr. 29–31 punktus)
2.
Valstybių teikiama pagalba – Komisijos tyrimas – Sprendimas pradėti SESV 108 straipsnio 2 dalyje numatytą oficialią tyrimo procedūrą – Pareiga motyvuoti – Apimtis – Sprendimas, kuriuo siekiama suinteresuotosioms šalims suteikti galimybę veiksmingai dalyvauti oficialioje tyrimo procedūroje – Reikšmingų faktinių ir teisinių aplinkybių apibendrinimas – Atrankiojo pobūdžio ir ekonominio pranašumo kriterijų bendras nagrinėjimas – Leistinumas
(SESV 108 straipsnio 2 dalis; Tarybos reglamento Nr. 659/1999 1 straipsnio h punktas ir 6 straipsnio 1 dalis)
(žr. 42–64 punktus)
3.
Ieškinys dėl panaikinimo – Sprendimas dėl panaikinimo – Padariniai – Komisijos sprendimo, kuriuo konstatuojamas valstybės pagalbos taisyklių pažeidimas, panaikinimas – Panaikinimo galiojimas atgal – Naujo sprendimo, kuriuo pagalba pripažinta neteisėta ir nesuderinama su vidaus rinka ir reikalaujama ją grąžinti, priėmimas – Leistinumas – Sąlygos – Sprendimas, priimtas paisant teismo sprendimo dėl panaikinimo motyvų ir rezoliucinės dalies
(SESV 266 straipsnis)
(žr. 70–75 punktus)
4.
Valstybių teikiama pagalba – Komisijos tyrimas – Administracinė procedūra – Komisijos pareiga oficialiai pranešti suinteresuotiesiems asmenims apie jų teisę pateikti pastabas – Komisijos pareiga perduoti atitinkamai valstybei narei kitų suinteresuotųjų šalių pastabas dėl sprendimo pradėti oficialią tyrimo procedūrą – Apimtis
(SESV 108 straipsnis; Tarybos reglamento 2015/1589 6 straipsnis)
(žr. 79–84 punktus)
5.
Valstybių teikiama pagalba – Sąvoka – Priemonės atrankinis pobūdis – Įmonių, kurių faktinė ir teisinė padėtis, atsižvelgiant į referencinės sistemos tikslą, yra panaši, diferencijavimas – Siekiamo tikslo nustatymas
(SESV 107 straipsnio 1 dalis)
(žr. 93, 165–172 punktus)
6.
Valstybių teikiama pagalba – Sąvoka – Priemonės atrankinis pobūdis – Įmonių, kurių faktinė ir teisinė padėtis, atsižvelgiant į referencinės sistemos tikslą, yra panaši, diferencijavimas – Vertinimas remiantis situacija, buvusia nagrinėjamos priemonės priėmimo momentu – Įrodinėjimo pareiga
(SESV 107 straipsnio 1 dalis)
(žr. 101–129 punktus)
7.
Valstybių teikiama pagalba – Sąvoka – Priemonės atrankinis pobūdis – Finansavimas iš valstybės išteklių siekiant remti transliavimo skaitmeninimo procesą tam tikrose vietovėse – Vertinimo kriterijai – Referencinės sistemos nustatymas
(SESV 107 straipsnio 1 dalis)
(žr. 132–161 punktus)
Rezoliucinė dalis
1.
Atmesti ieškinį.
2.
Cellnex Telecom, SA ir Retevisión I, SA padengia savo ir Europos Komisijos bei SES Astra SA patirtas bylinėjimosi išlaidas.